Давлат тиббий суғуртаси жамғармаси методология бўлими томонидан 
2025 йил 2-5 июн кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2.  “Давлат тиббий суғуртаси тўғрисида Қонун” ҳужжат лойиҳасининг тайёрлаш жараёни давом этмоқда.
3. Бўлим ходимлари Туркия давлати  эксперти Mithat Şener İskenderog’lu –“MEDULA” турк тиббий суғуртаси электрон ахборот тизими мутахассиси, Туркия давлати суғурта эксперти Atilla Akgül ва Соғлиқни сақлаш лойиҳалари маркази бош мутахассиси Р. Исаев иштирокида “HEPAS” рақамлаштирилган дори воситалари айланмасини бошқарув ахборот тизими тақдимоти ҳамда муҳокамаси йиғилишида иштирок этилди. 
4. Бўлим ходими  Жаҳон соғлиқни сақлаш ташкилоти ва Германия халқаро ҳамкорлик жамияти (GIZ) томонидан ҳамда Соғлиқни сақлаш вазирлиги, Иқтисодиёт ва молия вазирлиги, Давлат тиббий суғуртаси жамғармаси билан ҳамкорликда ташкил этилган жорий йил 2-5 июн кунлари бўлиб ўтган “ЖССТнинг соғлиқни сақлашни молиялаштириш бўйича Барселона курси” ўқув семинарида иштирок этди.
5. Бўлим бошлиғи  Жаҳон соғлиқни сақлаш ташкилоти ва Германия халқаро ҳамкорлик жамияти (GIZ) томонидан ҳамда Соғлиқни сақлаш вазирлиги, Иқтисодиёт ва молия вазирлиги, Давлат тиббий суғуртаси жамғармаси билан ҳамкорликда ташкил этилган жорий йил 4 июн куни бўлиб ўтган Ўзбекистон шароитига мослаштирилган Умумий қамровли соғлиқни сақлаш тизимини молиялаштириш бўйича Барселона курси ўқув семинарида ўз маърузаси билан иштирок этди.
6. Матбуот хизмати томонидан тайёрланаётган тезислар методология бўлими томонидан таҳрирлаб берилмоқда. 
7. ПҚ-311-сон қарор ижросини таъминлаш мақсадида ДТСЖ нинг              14 та ҳудудий бўлинмалари томонидан олиб борилаётган "Маҳаллабай тарғибот-ташвиқот" тадбирларининг 2025 йил май ойида ўтказилган тадбирлар ҳисоботлари жамланди
8. ПФ-88-сонли фармони 3 илова ижроси бўйича “Соғлиқни сақлаш тизимини ташкил этишнинг янги моделини тажриба-синов тариқасида жорий қилиш бўйича Давлат тиббий суғуртаси жамғармасининг чора-тадбирлар Режаси” – лойиҳаси ишлаб чиқилди ва раҳбариятга тақдим этилди.
9. Жамғарманинг 5 йиллигига бағишланган журнал учун дастлабки тузилмага асосан маълумотлар тайёрлаш жараёни давом этмоқда.
10.  “Соғлиқни сақлаш вазирлиги тузилмасидаги оилавий поликлиникаларда аутсорсинг асосида стоматология хизматини кўрсатиш тартиби тўғрисидаги НИЗОМ” лойиҳаси ҳужжати кўриб чиқилди, таклифлар киритилди ва раҳбариятга тақдим этилди.
11. Жамғарма билан тиббиёт ташкилотлари ўртасида тузиладиган шартнома ва иловалари (стоматологик хизматлар) қайта кўриб чиқилди ва таҳрирланди.
12. Айрим ҳужжатлар Ҳудудий бўлинмалар фаолиятини мувофиқлаштириш бўлими бош мутахассиси билан кўриб чиқилди.
13. “Бирламчи тиббий ёрдамнинг халқаро таснифи International classification of primary care (ICPC-2)” мавзусида масофавий таълим “edu.dtsj.uz” платформасига жойлаштирилган ўқув дастурини Жамғарманинг 26 тиббиёт ходими томонидан ўзлаштирилишида амалий ёрдам берилди. Таълим дастури ва Масофавий электрон платформа ҳақидаги таклиф ва эътирозлар устида иш олиб борилди.
14. Ўзбекистон Республикаси Президентининг 2025 йил 19 майдаги ПФ-88-сон фармони юзасида Турк экспертлари томонидан йўлланмалар ва 066-ҳисобот шакллари таҳлили мақсадида сўровига жавобан ССВ, Лойиҳалар маркази ва UZINFOCOM ягона интеграторига хат чиқарилди.
15. “UZINFOCOM” ягона интегратори билан учрашув ташкиллаштирилди. Учрашувда Марказлашган лабораториялар тиббий хизматлар ҳажми рақамлаштирилган ҳисоботлари муҳокамаси ўтказилди.
16. 2025 йил 2 июн куни Ўзбекистон Республикаси Президенти ҳузуридаги Стратегик ислоҳотлар агентлиги томонидан ZOOM платформаси орқали ташкиллаштирилган “Скрининг натижасида аниқланган кўкрак бези саратони ва бачадон бўйни саратонини диагностика ва даволаш харажатларини давлат бюджети маблағлари ҳисобидан молиялаштириш” мавзусидаги учрашувда ВКА йиғилишларида қатнашилди.
17. Жорий йил 3 июн куни Ўзбекистон IV Халқаро фармацевтика форумида “Соғлиқни сақлаш тизимини ўзгартиришда Давлат тиббий суғурта жамғармасининг салоҳияти” мавзусида тақдимот ўтказилди.
18.  Бўлим ходимлари томонидан оилавий шифокорлар учун “Давлат тиббий суғуртаси механизми жорий этиш” ва раҳбарлар учун “Давлат тиббий суғуртаси механизмларини жорий этишга оид чора-тадбирлар тўғрисида” презентациялар тайёрланди ва Лойиҳалар марказига тақдим этилди.
19. Ўзбекистон Республикаси Президентининг 2025 йил 19 майдаги ПФ–88-сон Фармони ва ПҚ–185-сон қарори ижросини таъминлаш юзасидан бажарилган ишлар мониторинги бўйича саволнома ишлаб чиқилди.

